**Stjórnarfundur 8. ágúst 2019**

Mættir:

Gísli Garðarsson formaður, Kristín Dagbjartsdóttir, Jónína Haraldsdóttir, Sigurjón Guðbjörnsson, Sigurður Valur Magnússon, Valgerður Guðmundsdóttir Helga Baldursdóttir mætti aðeins seinna.

Formaður Gísli Garðarsson tók til máls og óskaði eftir að fá að draga sig í hlé sem formaður vegna persónulegra ástæðna og bað um að Kristín Dagbjartsdóttir sem gegnt hefur varaformannsstarfi tæki við sem formaður til næsta aðalfundar og Gísli þá sem varaformaður einnig til sama tíma og var það samþykkt.

Nýi formaðurinn setti þá fundinn kl. 10.10

Fyrsta mál á dagskrá var „Blómstrandi dagar“. Ákveðið að hafa opið hús á föstudag og laugardag kl. 14.00- 17.00 með lírukassaspili, spjalli og kaffi á könnunni, meðlæti yrði jólakaka og kleinur.

Haustfundur ákveðinn 5. sept. Kl. 14.00 í Þorlákssetri og er undirbúningur fyrir vetrarstarfið hafið. Tillaga kom um að hækka verð í sundleikfimi um kr. 1.000.- og yrði þá kr. 4.000.- pr. önn einnig að hækka verð í kórstarfi um kr. 1.000.- og verði kr. 6.000.- pr. önn og er það samþykkt. Einnig rætt um að prófa að hafa aðeins hópavinnu í útskurði án leiðbeinanda og Sigurður Valur ráðinn sem hópstjóri og er það samþykkt. Tillaga kom um að athuga hvort hægt væri að fá leiðbeinanda í „Salsa“ dansi og er sú athugun í gangi. Aðrir liðir verði á sínum stað.

Ekki fleira tekið fyrir og fundi slitið kl. 12.00

Fundarritari

Jónína Haraldsd.